
ΕΛΛΗΝΙΚΗ ΔΗΜΟΚΡΑΤΙΑ                                                                                                
ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ

                                                                     
ΑΠΟΣΠΑΣΜΑ

Από το πρακτικό της αρ.  28ης/23 Συνεδρίασης

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 227/2023

Στη Λευκάδα σήμερα στις 6 του μηνός Νοεμβρίου, του έτους 2023, ημέρα Δευτέρα  και ώρα 15:30  ήρθε σε τακτική, με τηλεδιάσκεψη (μέσω εφαρμογής Webex), συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 74 του Ν. 4555/18,  του άρθρου 163 του Ν. 3463/06,  του άρθρου 11 του Ν. 5043/23 & την υπ’ αρ. 375/39167/02-06-2022 εγκύκλιο του Υπουργείου Εσωτερικών, ύστερα από την με αρ. πρωτ: 24659/2.11.2023 πρόσκληση του Προέδρου του, η οποία επιδόθηκε και δημοσιεύθηκε νόμιμα.

                                Παρόντες                                                                          Απόντες

	1
	Μαργέλη Μαρία (Αντιπρόεδρος)
	1
	Ρόκκος Στυλιανός (Πρόεδρος)

	2
	Τσιρογιάννης Γεώργιος
	2
	Ζουριδάκης Ευτύχιος 

	3
	Λύγδας Σπυρίδων
	3
	Σαρανταένας Ιωάννης

	4
	Βικέντιος Νικόλαος 
	4
	Γιαννούτσος Χαράλαμπος 

	5
	Τυπάλδος Νικόλαος
	5
	Περδικάρης Αθανάσιος

	6
	Σολδάτος Χαρίλαος
	6
	Χαλικιάς Ευάγγελος

	7
	Αργυρός Νικόλαος 
	7
	Γληγόρης Κων/νος

	8
	Σολδάτος Θεόδωρος
	8
	Μελάς Γεράσιμος

	9
	Σκληρός Φίλιππος 
	9
	

	10
	Γαζής Αναστάσιος 
	10
	(οι οποίοι δεν συμμετείχαν, 

	11
	Σολδάτος Γεώργιος
	11
	 αν και κλήθηκαν νόμιμα)


	12
	Κοντογιώργης Σπυρίδων
	12
	

	13
	Αραβανή Χριστίνα
	13
	

	14
	Δρακονταειδής Κων/νος
	14
	

	15
	Σέρβος Κων/νος
	15
	

	16
	Γληγόρης Χρήστος
	16
	

	17
	Κωνσταντινίδη Ρεκατσίνα Σεβαστή 
	17
	

	18
	Γαζής Νικόλαος 
	18
	

	19
	Βερροιώτης Ευάγγελος
	19
	

	20
	Βεροιώτης Αλέξανδρος
	20
	


	21
	Ζαβιτσάνος Πέτρος
	21
	

	22
	Λιβιτσάνος Ιωάννης
	22
	

	23
	Γιαννιώτης Παναγιώτης
	23
	

	24
	Λάζαρης Απόστολος
	24
	

	25
	Κονιδάρης Κων/νος
	25
	

	26
	
	26
	

	27
	
	27
	

	28
	
	28
	

	29
	
	29
	

	30
	
	30
	

	31
	
	31
	

	32
	
	32
	

	33
	
	33
	


Ο Δήμαρχος κ. Χαράλαμπος Δ. Καλός, προσκλήθηκε και παρίσταται στη συνεδρίαση.
Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Λόγω απουσίας του Προέδρου του Δ.Σ. κ. Στυλιανού Ρόκκου, προεδρεύει η Αντιπρόεδρος κα Μαργέλη Μαρία. 

 Αφού διαπιστώθηκε νόμιμη απαρτία, δηλαδή σε σύνολο τριάντα τριών (33) μελών βρέθηκαν παρόντα είκοσι πέντε (25)  μέλη, η Αντιπρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Οι Δ.Σ. Βερροιώτης Ευάγγελος, Βεροιώτης Αλέξανδρος, Ζαβιτσάνος Πέτρος και Γαζής Νικόλαος, αποχώρησαν πριν την έναρξη της Η.Δ.

Ο Δ.Σ. Σολδάτος Θεόδωρος, αποχώρησε πριν την συζήτηση του 2ου θέματος της Η.Δ.

Οι Δ.Σ. Λιβιτσάνος Ιωάννης, Αραβανή Χριστίνα, Γιαννιώτης Παναγιώτης και Γληγόρης Χρήστος, αποχώρησαν πριν την συζήτηση του 3ου θέματος της Η.Δ.

Ο Δ.Σ. Γληγόρης Κων/νος, προσήλθε πριν την συζήτηση του 3ου θέματος της Η.Δ.

Ο Δ.Σ. Γιαννιώτης Παναγιώτης,  επανήλθε πριν την συζήτηση του 4ου θέματος της Η.Δ.

Οι Δ.Σ. Σέρβος Κων/νος και Δρακονταειδής Κων/νος, αποχώρησαν πριν την συζήτηση του 6ου θέματος της Η.Δ.

Η Δ.Σ. Κωνσταντινίδη Ρεκατσίνα Σεβαστή αποχώρησε πριν την συζήτηση του 7ου θέματος της Η.Δ.

Οι Δ.Σ. Γληγόρης Κων/νος και Κοντογιώργης Σπυρίδων, αποχώρησαν πριν την συζήτηση του 10ου θέματος της Η.Δ.

ΘΕΜΑ  2ο:  Απόφαση Δ.Σ. για κατάθεση αίτησης εξαίρεσης του  Ν.Π.Δ.Δ.  με την επωνυμία «Πνευματικό Κέντρο Δήμου Λευκάδας»  από την κατάργηση Ν.Π.Δ.Δ. (άρθρο 27 του ν. 5056/23), με απόφαση του Υπουργού Εσωτερικών,  που υποβάλλεται  και συνοδεύεται από τεκμηριωμένη αιτιολόγηση με ποιοτικά και ποσοτικά στοιχεία του νομικού προσώπου, του οποίου η δραστηριότητα από πλευράς εξειδικευμένου αντικειμένου, απόδοσης έργου και ευρύτερης αναγνώρισης δικαιολογεί την ανωτέρω εξαίρεση (  παρ.1 άρθρο 52 του ν. 5056/2023) 

Εισηγητής: Χαράλαμπος Καλός, Δήμαρχος

Η Αντιπρόεδρος του Δ.Σ. κα Μαρία Μαργέλη, έδωσε τον λόγο στον Δήμαρχο κ. Χαράλαμπο Καλό,  ο οποίος εισηγούμενος το θέμα, έθεσε υπόψη των μελών του Δημ. Συμβουλίου, τα εξής:
       
«Με το άρθρο 27 του ν.5056/2023 (ΦΕΚ 163/06.10.2023 τεύχος Α’) ορίζεται ότι νομικά πρόσωπα δημοσίου δικαίου που συστήθηκαν με οποιονδήποτε τρόπο από Οργανισμούς Τοπικής Αυτοδιοίκησης (O.T.A.) α’ βαθμού και λειτουργούν σύμφωνα με τα άρθρα 239 έως 242 του Κώδικα Δήμων και Κοινοτήτων [ν. 3463/2006 (Α’ 114)], καταργούνται αυτοδικαίως την 31η.12.2023 και οι αρμοδιότητές τους ασκούνται από την 1η.1.2024 από τον οικείο δήμο. Με πράξη του Γραμματέα της οικείας αποκεντρωμένης διοίκησης που δημοσιεύεται στην Εφημερίδα της Κυβερνήσεως εντός ενός (1) μηνός από την ως άνω ημερομηνία διαπιστώνεται η κατάργησή τους.

Ωστόσο, με την παρ.1 του άρθρου 52 του ν.5056/2023 (ΦΕΚ 163/06.10.2023 τεύχος Α’) ορίζεται ότι με απόφαση του Υπουργού Εσωτερικών, ύστερα από αίτηση του οικείου δημοτικού συμβουλίου που υποβάλλεται έως την 15η.11.2023 και συνοδεύεται από τεκμηριωμένη αιτιολόγηση με ποιοτικά και ποσοτικά στοιχεία, δύναται να εξαιρεθούν από την κατάργηση των άρθρων 27 και 29 νομικά πρόσωπα, των οποίων η δραστηριότητα από πλευράς εξειδικευμένου αντικειμένου, απόδοσης έργου και ευρύτερης αναγνώρισης δικαιολογεί την ανωτέρω εξαίρεση.

Με την εγκύκλιο ΥΠ.ΕΣ. εγκ.1160/86921/11.10.2023 διευκρινίζεται πως η εν λόγω απόφαση (αίτηση) του οικείου δημοτικού συμβούλιου δεν υπόκειται στους περιορισμούς της παρ. 5 του άρθρου 65 του ν. 3852/2010, όπως συμπληρώθηκε με το άρθρο 1 του ν. 4257/2014 (Α’ 93), και δεν εμπίπτει στον έλεγχο νομιμότητας του άρθρου 225 του ν. 3852/2010.


Στη συνέχεια, ενημέρωσε το Σώμα για την αρ. 68/2023 απόφαση του Πνευματικού Κέντρου του Δήμου Λευκάδας, η οποία έχει ως εξής:

«Α π ό σ π α σ μ α
Από το πρακτικό της με αριθμ: 6/2023 Συνεδρίασης
Του Διοικητικού Συμβουλίου του Πνευματικού Κέντρου Δήμου
Λευκάδας

Αριθ. απόφασης: 68-2023

Στη Λευκάδα σήμερα στις 20του μήνα Οκτωβρίου του έτους 2023, ημέρα Παρασκευή και ώρα 14.30, ήλθε σε συνεδρίαση το Διοικητικό Συμβούλιο του Πνευματικού Κέντρου του Δήμου Λευκάδας, στην αίθουσα συνεδριάσεων του Πνευματικού Κέντρου, μετά την αριθ. Πρωτ.925/16.10.2023 έγγραφη πρόσκληση του Προέδρου του, η οποία επιδόθηκε και δημοσιεύτηκε νόμιμα, σύμφωνα με τις δ/ξεις του άρθρου 67 του Ν. 3852/2010 (ΦΕΚ Α΄87).

ΠΑΡΟΝΤΕΣ



ΑΠΟΝΤΕΣ

	1
	Χαράλαμπος Καλός-  Πρόεδρος
	
	1.
	Κωνσταντίνα Κούρτη

	2
	Χαρά Σαΐτη -  Αντιπρόεδρος
	
	2
	Θανάσης Περδικάρης

	3
	Αθανασία Καζολή
	
	3
	Παναγιώτης Φέξης

	4
	Νικήτας Ζαβιτσάνος
	
	4
	Αναστάσιος Γαζής

	5
	Ευφροσύνη Φίλιππα
	
	5
	π.Ιωαννίκιος Ζαμπέλης

	6
	Βαγγέλης Λογοθέτης
	
	6
	Νικόλαος Γαζής

	7
	Ειρήνη Βονιτσάνου
	
	7
	Γιώργος Γεωργάκης

	8
	Σπύρος Βεργίνης
	
	
	

	
	
	
	
	


Αφού διαπιστώθηκε ότι υπάρχει νόμιμη απαρτία ο Πρόεδρος άρχισε τη συνεδρίαση.

ΘΕΜΑ 2ον εκτός της Η.Δ. της αριθ. 6-2023 συνεδρίασης του Διοικητικού Συμβουλίου. 
Απόφαση Δ.Σ. για  διατήρηση αυτοτέλειας του ΝΠΔΔ «Πνευματικό Κέντρο Δήμου Λευκάδας»

Εισηγητής: κ. Χαράλαμπος Καλός, Πρόεδρος 

Σας γνωρίζουμε ότι επίκειται κατάργηση του ΝΠΔΔ «ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΕΥΚΑΔΑΣ» σύμφωνα με τo ΝΟΜΟ ΥΠ' ΑΡΙΘΜ. 5056  ΦΕΚ A' 163/06.10.2023 Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και αναβάθμιση λειτουργούντων χερσαίων συνοριακών σταθμών και λοιπές διατάξεις του Υπουργείου Εσωτερικών. 

To Πνευματικό Κέντρο του Δήμου Λευκάδας είναι νομικό πρόσωπο δημοσίου δικαίου και ιδρύθηκε με την αριθ: 133/2-9-1978 απόφαση του Δημοτικού Συμβουλίου Λευκάδας και εγκρίθηκε με το αριθ: 50/1979 Π.Δ.(ΦΕΚ 11/24-1-1979 τεύχος Α).

Σκοπός του Πνευματικού Κέντρου είναι η άνοδος του πνευματικού και πολιτιστικού επιπέδου των κατοίκων της Λευκάδας, η καλλιέργεια, ενθάρρυνση και ανάπτυξη κάθε μορφής πνευματικής, πολιτιστικής και καλλιτεχνικής δραστηριότητας των ανθρώπων της περιοχής, η υποβοήθηση της έρευνας στους τομείς της επιστημονικής γνώσης, της τέχνης, των Γραμμάτων και εν γένει του πολιτισμού, η διατήρηση της παράδοσης και της πολιτιστικής κληρονομιάς και η προώθηση της ειρήνης ανάμεσα στους λαούς.

Από το 1979 που επίσημα αναλαμβάνει την ευθύνη της πολιτιστικής ζωής του τόπου, σχεδιάζει και πραγματοποιεί κάθε χρόνο δυο καταξιωμένους ιστορικούς πολιτιστικούς θεσμούς: τις Γιορτές Λόγου και Τέχνης -που υλοποιούνται στη Λευκάδα από το 1955 και το 2023 συμπλήρωσαν 68 χρόνια από τη θέσπισή τους και το Διεθνές Φεστιβάλ Φολκλόρ Λευκάδας, που ξεκίνησε  το 1962  και είναι το αρχαιότερο φεστιβάλ παραδοσιακών χορών και μουσικής στην Ελλάδα.

Διοργανώνει επίσης ποικίλες πολιτιστικές και καλλιτεχνικές εκδηλώσεις καθ' όλη τη διάρκεια του έτους, που καλύπτουν όλους τους τομείς πνευματικού, επιστημονικού, πολιτιστικού, καλλιτεχνικού και κοινωνικού ενδιαφέροντος του σύγχρονου ανθρώπου: εκθέσεις, συναυλίες, θεατρικές παραστάσεις, προβολές, επιστημονικές συναντήσεις (συνέδρια, συμπόσια, σεμινάρια, διαλέξεις, τιμητικά αφιερώματα), χορευτικές και εικαστικές εκδηλώσεις, συχνά σε συνεργασία και με άλλους πολιτιστικούς και μορφωτικούς φορείς, σωματεία ή φυσικά πρόσωπα. Πολλές από τις παραπάνω δραστηριότητες απευθύνονται σε παιδιά ή εφήβους.

Προωθεί την τέχνη σε όλες τις μορφές της και την έρευνα τόσο στην τοπική κοινωνία όσο και στον υπόλοιπο ελλαδικό χώρο.

Λειτουργεί  ερασιτεχνικό θεατρικό εργαστήρι ενηλίκων και παιδικό θεατρικό εργαστήρι.

Έχει αναλάβει τη λειτουργία, τη φροντίδα και διαρκή εμπλουτισμό της Χαραμογλείου Ειδικής Λευκαδιακής Βιβλιοθήκης – η οποία βραβεύτηκε από την Ακαδημία Αθηνών το 1987 και αναγράφηκε  στο βιβλίο των ρεκόρ Guinness του 1994 ως η μεγαλύτερη βιβλιοθήκη αποκλειστικού θέματος - ενώ μεριμνά για τη Βιβλιοθήκη Νίκου Σβορώνου- η οποία αποτελεί πόλο έλξης για ακαδημαϊκούς και λάτρεις της ιστορίας.

Δημιούργησε και λειτουργεί τη Λευκαδιακή Πινακοθήκη και την Αίθουσα Τέχνης «Θεόδωρος Στάμος».

Διατηρεί επίσης το μοναδικό στην Ευρώπη Ιστορικό Κέντρο Λευκάδιου Χερν το οποίο παρουσιάζει την εντυπωσιακή ζωή και το έργο του εθνικού συγγραφέα της Ιαπωνίας , γεννημένου στη Λευκάδα !

Δημιούργησε και λειτουργεί τη Συλλογή «Δώρα Πολιτισμών» του Διεθνούς Φεστιβάλ Φολκλόρ – σε συνεργασία με το Κέντρο Ερεύνης της Ελληνικής Λαογραφίας της Ακαδημίας Αθηνών - και τη Συλλογή Νομισμάτων Ανδρέα Λάζαρη «Ελληνικά Νομίσματα 1821-2021».

Λειτουργεί τα θερινά Σχολεία : Ιαπωνικό Σχολείο «Λευκάδιου Χέρν» σε συνεργασία με το JapanFoundation (Τόκυο) και Κινέζικο Σχολείο «Ο Δρόμος του Μεταξιού» σε συνεργασία με το MaritimeSilkRoadSociety (Χονγκ Κόνγκ).

Διοργανώνει και συντονίζει σε ετήσια βάση τις  Χριστουγεννιάτικες εκδηλώσεις του νησιού κατά το μήνα Δεκέμβριο.

Αναβιώνει το παραδοσιακό πασχαλιάτικο έθιμο «Το κομμάτι» στην πόλη της Λευκάδας το Μ.Σάββατο.

Πραγματοποιεί ψυχαγωγικές εκδηλώσεις και μουσικοχορευτικές βραδιές κατά την περίοδο των Απόκρεω και συντονίζει τις εκδηλώσεις του Λευκαδίτικου Καρναβαλιού, γνωστού με τον τίτλο «Φαρομανητά».

Συνδιοργανώνει το λογοτεχνικό φεστιβάλ ΛΕΑ το μόνο πολιτιστικό Φεστιβάλ στην Ελλάδα με θέμα την ιβηροαμερικανική λογοτεχνία.

Λειτουργεί το θερινό «Σινεμά κάτω από τ’αστέρια» στη πόλη της Λευκάδας με ταινίες πρώτης προβολής.

Είναι μέλος του Δικτύου Μουσείων Ιονίων Νήσων και του Δικτύου Βαλκανικών Πόλεων Β40.

Αναπτύσσει δεσμούς φιλίας και συνεργασίας μέσω των πολιτιστικών ανταλλαγών με τους λαούς του κόσμου και ιδιαίτερα με τις αδελφοποιημένες με τον Δήμο Λευκάδας πόλεις του εξωτερικού: Σινζτούκου (Τόκυο), Λεκάτ (Νότια Γαλλία), Οδησσός (Ουκρανία), Πλοιέστι (Ρουμανία), Ναχαρίγια (Ισραήλ), Εμαμπόντα (Σουηδία), Παραλίμνι (Κύπρος), Στράζνιτσε (Τσεχία), Λεβεράνο (Νότια Ιταλία), Ποζάρεβατς (Σερβία).

Εκδίδει βιβλία, καταλόγους, λευκώματα, ως τεκμηρίωση των εκδηλώσεών του.

Προκηρύσσει διαγωνισμούς και αθλοθετήσεις βραβείων για συγγραφή μελετών τοπικού ενδιαφέροντος: Βήμα Νέων Επιστημόνων, Πανελλήνιος Ποιητικός Διαγωνισμός.

Αγκαλιάζει με ενδιαφέρον κάθε πνευματική, καλλιτεχνική, πολιτιστική πρωτοβουλία: Μουσική Εβδομάδα Λευκάδας.

Για την αποτελεσματικότερη υλοποίηση των σκοπών του το Πνευματικό Κέντρο συνεργάζεται με κρατικούς φορείς (Υπουργείο Πολιτισμού, ΕΟΤ) , πανεπιστήμια (μνημόνιο συνεργασίας με το Πανεπιστήμιο Πατρών , το Ιόνιο Πανεπιστήμιο, το Αριστοτέλειο Πανεπιστήμιο και το Πανεπιστήμιο Ιωαννίνων ), οργανισμούς ( ΟΗΕ ) , ιδρύματα (Ελληνικό Ίδρυμα Πολιτισμού, Ίδρυμα της Βουλής των Ελλήνων, Ίδρυμα Ελληνική Διασπορά, Τρικόγλειος Βιβλιοθήκη, Εθνικό ιστορικό Μουσείο)  ινστιτούτα, επιστημονικούς και πολιτιστικούς φορείς της Ελλάδας και της αλλοδαπής (Ελληνικό τμήμα του China Radio International, Μορφωτικό Κέντρο της Πρεσβείας του Ιράν, Ελληνο-Ινδική Εταιρεία Πολιτισμού και Ανάπτυξης), ιδιαίτερα με τα πολιτιστικά σωματεία της Λευκάδας, σεβόμενο την οργανωτικής τους αυτοτέλεια και υποστηρίζοντάς τα υλικά και ηθικά.

Το Πνευματικό Κέντρο διοικείται από 15μελές Διοικητικό Συμβούλιο, του οποίου Πρόεδρος είναι ο εκάστοτε Δήμαρχος. Η σύνθεση και συνεργασία των μελών του έχει να επιδείξει διαχρονικά ιδιαίτερα αξιόλογο και επίμοχθο πολιτιστικό έργο.

Το 2011 με το ΦΕΚ 1765/ 5-8-2011 (τεύχος Β) το Πνευματικό Κέντρο διατήρησε την αυτοτέλειά του ύστερα από αίτηση του Δημοτικού Συμβουλίου ( αρ.απόφασης 57/2011) σε αναγνώριση της δραστηριότητάς του , του εξειδικευμένου αντικειμένου, της μακροχρόνιας απόδοσης έργου και γενικότερης καταξίωσης της προσφοράς του.

Κατόπιν των ανωτέρω διατυπώνουμε με την παρούσα απόφαση την θέση μας για τη διατήρηση της αυτοτέλειας του ΝΠΔΔ «ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΕΥΚΑΔΑΣ» ώστε να συνεχιστεί απρόσκοπτα η παρουσία του και η μακροχρόνια προσφορά του προς το λαό της Λευκάδας, αλλά και πανελληνίως και να μην επηρεασθεί η διεθνής ταυτότητα και παρουσία του, που με κόπους και θυσίες έχει αποκτήσει.

Το Διοικητικό Συμβούλιο :
       Έχοντας υπόψη

· Το Καταστατικό του Πνευματικού Κέντρου Δήμου Λευκάδας

Και  αφού άκουσε την εισήγηση του Προέδρου: 
Αποφασίζει ομόφωνα 

Την διατήρηση της αυτοτέλειας του ΝΠΔΔ «ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΕΥΚΑΔΑΣ»
Η απόφαση αυτή πήρε αριθ 68/2023.»
Αφού τελείωσε η εισήγηση, ακολούθησε διαλογική συζήτηση.
Το Δ.Σ. αφού έλαβε υπόψη του

1. την εισήγηση του Δημάρχου, 

2. Τις διατάξεις του άρθρου 27 και της παρ.1 του άρθρου 52 του ν.5056/2023 (ΦΕΚ 163/06.10.2023 τεύχος Α’) 

3. Την εγκύκλιο ΥΠ.ΕΣ. εγκ.1160/86921/11.10.2023
4. την υπ’ αριθ. 133/2-9-1978 απόφαση του Δημοτικού Συμβουλίου Λευκάδας Συμβουλίου με την οποία συστάθηκε το Ν.Π.Δ.Δ. Δήμου Λευκάδας, με την επωνυμία «ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΕΥΚΑΔΑΣ» και εγκρίθηκε με το αριθ: 50/1979 Π.Δ.(ΦΕΚ 11/24-1-1979 τεύχος Α).

5. τη μακροχρόνια και ευρύτερα αναγνωρισμένη πολιτιστική προσφορά του ανωτέρω Νομικού Προσώπου 

ΑΠΟΦΑΣΙΖΕΙ ΟΜΟΦΩΝΑ

Υποβάλλει αίτημα προς το Υπουργείο Εσωτερικών για τη διατήρηση του ΝΠΔΔ «ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΕΥΚΑΔΑΣ» ως ξεχωριστού Νομικού Προσώπου, ώστε να συνεχιστεί απρόσκοπτα η παρουσία του και η μακροχρόνια προσφορά του προς το λαό της Λευκάδας, αλλά και πανελληνίως και να μην επηρεασθεί η διεθνής ταυτότητα και παρουσία του, που με κόπους και θυσίες έχει αποκτήσει.

Σκοπός του Πνευματικού Κέντρου είναι η άνοδος του πνευματικού και πολιτιστικού επιπέδου των κατοίκων της Λευκάδας, η καλλιέργεια, ενθάρρυνση και ανάπτυξη κάθε μορφής πνευματικής, πολιτιστικής και καλλιτεχνικής δραστηριότητας των ανθρώπων της περιοχής, η υποβοήθηση της έρευνας στους τομείς της επιστημονικής γνώσης, της τέχνης, των Γραμμάτων και εν γένει του πολιτισμού, η διατήρηση της παράδοσης και της πολιτιστικής κληρονομιάς και η προώθηση της ειρήνης ανάμεσα στους λαούς.

Από το 1979 που επίσημα αναλαμβάνει την ευθύνη της πολιτιστικής ζωής του τόπου, σχεδιάζει και πραγματοποιεί κάθε χρόνο δυο καταξιωμένους ιστορικούς πολιτιστικούς θεσμούς: τις Γιορτές Λόγου και Τέχνης -που υλοποιούνται στη Λευκάδα από το 1955 και το 2023 συμπλήρωσαν 68 χρόνια από τη θέσπισή τους και το Διεθνές Φεστιβάλ Φολκλόρ Λευκάδας, που ξεκίνησε  το 1962  και είναι το αρχαιότερο φεστιβάλ παραδοσιακών χορών και μουσικής στην Ελλάδα.

Διοργανώνει επίσης ποικίλες πολιτιστικές και καλλιτεχνικές εκδηλώσεις καθ' όλη τη διάρκεια του έτους, που καλύπτουν όλους τους τομείς πνευματικού, επιστημονικού, πολιτιστικού, καλλιτεχνικού και κοινωνικού ενδιαφέροντος του σύγχρονου ανθρώπου: εκθέσεις, συναυλίες, θεατρικές παραστάσεις, προβολές, επιστημονικές συναντήσεις (συνέδρια, συμπόσια, σεμινάρια, διαλέξεις, τιμητικά αφιερώματα), χορευτικές και εικαστικές εκδηλώσεις, συχνά σε συνεργασία και με άλλους πολιτιστικούς και μορφωτικούς φορείς, σωματεία ή φυσικά πρόσωπα. Πολλές από τις παραπάνω δραστηριότητες απευθύνονται σε παιδιά ή εφήβους.

Προωθεί την τέχνη σε όλες τις μορφές της και την έρευνα τόσο στην τοπική κοινωνία όσο και στον υπόλοιπο ελλαδικό χώρο.

Λειτουργεί  ερασιτεχνικό θεατρικό εργαστήρι ενηλίκων και παιδικό θεατρικό εργαστήρι.

Έχει αναλάβει τη λειτουργία, τη φροντίδα και διαρκή εμπλουτισμό της Χαραμογλείου Ειδικής Λευκαδιακής Βιβλιοθήκης – η οποία βραβεύτηκε από την Ακαδημία Αθηνών το 1987 και αναγράφηκε  στο βιβλίο των ρεκόρ Guinness του 1994 ως η μεγαλύτερη βιβλιοθήκη αποκλειστικού θέματος - ενώ μεριμνά για τη Βιβλιοθήκη Νίκου Σβορώνου- η οποία αποτελεί πόλο έλξης για ακαδημαϊκούς και λάτρεις της ιστορίας.

Δημιούργησε και λειτουργεί τη Λευκαδιακή Πινακοθήκη και την Αίθουσα Τέχνης «Θεόδωρος Στάμος».

Διατηρεί επίσης το μοναδικό στην Ευρώπη Ιστορικό Κέντρο Λευκάδιου Χερν το οποίο παρουσιάζει την εντυπωσιακή ζωή και το έργο του εθνικού συγγραφέα της Ιαπωνίας , γεννημένου στη Λευκάδα !

Δημιούργησε και λειτουργεί τη Συλλογή «Δώρα Πολιτισμών» του Διεθνούς Φεστιβάλ Φολκλόρ – σε συνεργασία με το Κέντρο Ερεύνης της Ελληνικής Λαογραφίας της Ακαδημίας Αθηνών - και τη Συλλογή Νομισμάτων Ανδρέα Λάζαρη «Ελληνικά Νομίσματα 1821-2021».

Λειτουργεί τα θερινά Σχολεία : Ιαπωνικό Σχολείο «Λευκάδιου Χέρν» σε συνεργασία με το Japan Foundation (Τόκυο) και Κινέζικο Σχολείο «Ο Δρόμος του Μεταξιού» σε συνεργασία με το Maritime Silk Road Society (Χονγκ Κόνγκ).

Διοργανώνει και συντονίζει σε ετήσια βάση τις  Χριστουγεννιάτικες εκδηλώσεις του νησιού κατά το μήνα Δεκέμβριο.

Αναβιώνει το παραδοσιακό πασχαλιάτικο έθιμο «Το κομμάτι» στην πόλη της Λευκάδας το Μ.Σάββατο.

Πραγματοποιεί ψυχαγωγικές εκδηλώσεις και μουσικοχορευτικές βραδιές κατά την περίοδο των Απόκρεω και συντονίζει τις εκδηλώσεις του Λευκαδίτικου Καρναβαλιού, γνωστού με τον τίτλο «Φαρομανητά».

Συνδιοργανώνει το λογοτεχνικό φεστιβάλ ΛΕΑ το μόνο πολιτιστικό Φεστιβάλ στην Ελλάδα με θέμα την ιβηροαμερικανική λογοτεχνία.

Λειτουργεί το θερινό «Σινεμά κάτω από τ’αστέρια» στη πόλη της Λευκάδας με ταινίες πρώτης προβολής.

Είναι μέλος του Δικτύου Μουσείων Ιονίων Νήσων και του Δικτύου Βαλκανικών Πόλεων Β40.

Αναπτύσσει δεσμούς φιλίας και συνεργασίας μέσω των πολιτιστικών ανταλλαγών με τους λαούς του κόσμου και ιδιαίτερα με τις αδελφοποιημένες με τον Δήμο Λευκάδας πόλεις του εξωτερικού: Σινζτούκου (Τόκυο), Λεκάτ (Νότια Γαλλία), Οδησσός (Ουκρανία), Πλοιέστι (Ρουμανία), Ναχαρίγια (Ισραήλ), Εμαμπόντα (Σουηδία), Παραλίμνι (Κύπρος), Στράζνιτσε (Τσεχία), Λεβεράνο (Νότια Ιταλία), Ποζάρεβατς (Σερβία).

Εκδίδει βιβλία, καταλόγους, λευκώματα, ως τεκμηρίωση των εκδηλώσεών του.

Προκηρύσσει διαγωνισμούς και αθλοθετήσεις βραβείων για συγγραφή μελετών τοπικού ενδιαφέροντος: Βήμα Νέων Επιστημόνων, Πανελλήνιος Ποιητικός Διαγωνισμός.

Αγκαλιάζει με ενδιαφέρον κάθε πνευματική, καλλιτεχνική, πολιτιστική πρωτοβουλία: Μουσική Εβδομάδα Λευκάδας.

Για την αποτελεσματικότερη υλοποίηση των σκοπών του το Πνευματικό Κέντρο συνεργάζεται με κρατικούς φορείς (Υπουργείο Πολιτισμού, ΕΟΤ) , πανεπιστήμια (μνημόνιο συνεργασίας με το Πανεπιστήμιο Πατρών , το Ιόνιο Πανεπιστήμιο, το Αριστοτέλειο Πανεπιστήμιο και το Πανεπιστήμιο Ιωαννίνων ), οργανισμούς ( ΟΗΕ ) , ιδρύματα (Ελληνικό Ίδρυμα Πολιτισμού, Ίδρυμα της Βουλής των Ελλήνων, Ίδρυμα Ελληνική Διασπορά, Τρικόγλειος Βιβλιοθήκη, Εθνικό ιστορικό Μουσείο)  ινστιτούτα, επιστημονικούς και πολιτιστικούς φορείς της Ελλάδας και της αλλοδαπής (Ελληνικό τμήμα του China Radio International, Μορφωτικό Κέντρο της Πρεσβείας του Ιράν, Ελληνο-Ινδική Εταιρεία Πολιτισμού και Ανάπτυξης), ιδιαίτερα με τα πολιτιστικά σωματεία της Λευκάδας, σεβόμενο την οργανωτικής τους αυτοτέλεια και υποστηρίζοντάς τα υλικά και ηθικά.

Το Πνευματικό Κέντρο διοικείται από 15μελές Διοικητικό Συμβούλιο, του οποίου Πρόεδρος είναι ο εκάστοτε Δήμαρχος. Η σύνθεση και συνεργασία των μελών του έχει να επιδείξει διαχρονικά ιδιαίτερα αξιόλογο και επίμοχθο πολιτιστικό έργο.

Το 2011 με το ΦΕΚ 1765/ 5-8-2011 (τεύχος Β) το Πνευματικό Κέντρο διατήρησε την αυτοτέλειά του ύστερα από αίτηση του Δημοτικού Συμβουλίου ( αρ. απόφασης 57/2011) σε αναγνώριση της δραστηριότητάς του, του εξειδικευμένου αντικειμένου, της μακροχρόνιας απόδοσης έργου και γενικότερης καταξίωσης της προσφοράς του.

            Η απόφαση αυτή πήρε αρ. 227/2023.

    

      Η ΑΝΤΙΠΡΟΕΔΡΟΣ



           Τα παρόντα μέλη

       
                    ΜΑΡΙΑ ΜΑΡΓΕΛΗ

